**7. a (7. 5. 2020), 7. b (11. 5. 2020), 7. c (11. 5. 2020)**

Več ur smo namenili vokalni glasbi v času renesanse.

Danes boš posluša/a nekaj primerov inštrumentalne in plesne renesančne glasbe ter slovenske glasbe.

Zeleno besedilo prepiši v zvezek, poslušaj na youtube glasbene primere in zapiši odgovore v zvezek. Nalog ni treba prepisovati v zvezek, vendar odgovarjaj s celimi stavki.

**Renesančna inštrumentalna glasba in plesi**

V renesansi so izumili notni zapis za inštrumente s strunami (oglej si sliko v učbeniku str. 37). Imenovali so ga **tabulatura.**

**Renesančna glasbila**

1. Nariši (ali sprintaj in prilepi) renesančne inštrumente: lutnja, kitara, orgle, čembalo, klavikord.

2. Poslušaj orgle-

 <https://www.youtube.com/watch?v=PJ_8862WR80>

Koliko manualov (klaviatur) imajo orgle?

S čim organist spreminja zvok orgel? Z močnejšim pritiskanjem na tipke ali z vklapljanjem in izklapljanjem registrov (gumbi na desni in levi strani klaviatur)?

Kateri manual (klaviatura) igra najglasnejše? Prvi (najnižji), ali tretji (najvišji)?

Si opazil, da se včasih tipke zgornjih manualov premikajo kar same? To pomeni, da je organist oba manuala povezal skupaj in hkrati zvenijo vse piščali 1. in 3. manuala.

3. Poslušaj lutnjo.

<https://www.youtube.com/watch?v=vQN2-dX0R1E>

Koliko strun ima lutnja?

Kateremu glasbilu je podobna po zvoku?

Ali je skladba iz obdobja renesanse ali iz 20. stoletja?

4. Poslušaj renesančna glasbila.

<https://www.youtube.com/watch?v=3yLgoxm53LM>

Napiši imena glasbil v vrstnem redu, kot nastopajo v skladbi. Zadnje glasbilo smo omenili in poslušali že v srednjem veku. Se si zapomnil njegovo ime?

5. Poslušaj naslednji glasbeni primer.

<https://www.youtube.com/watch?v=cjukW9ChpV8>

Katero renesančno glasbilo igra skladbo Despacito Luisa Fondija?

**Pavana** je počasen dvorni koračni ples.

6. Poslušaj posnetek.

<https://www.youtube.com/watch?v=8Y-tB3Vm3Is>

Kakšna oblačila prevladujejo v renesansi?

Kateri inštrument igra glavno melodijo?

Katero tolkalo igra ritem glasbe?

Katera glasbila še izvajajo skladbo?

Je ples hiter ali počasen (glej plesalce)?

**Gagliarda** je hiter dvorni ples v ¾ taktovskem načinu.

7. Natančno poslušaj.

 <https://www.youtube.com/watch?v=9GGSboQ8Snk>

Kateri plesni koraki prevladujejo? Hoja, tek, hopsanje ali poskakovanje?

Katero skupina glasbil slišiš na posnetku? Pihala, brenkala, inštrumenti s tipkami ali tolkala?

Kakšen je tempo plesa? Hiter, zmeren ali počasen?

Je metrum dvodoben ali tridoben?

**Saltarello** je živahen ljudski ples.

8. In še zadnji glasbeni primer.

 <https://www.youtube.com/watch?v=w4OIqTMl6G0>

Katera glasbila slišiš?

Je tempo hitrejši ali počasnejši od tempa gagliarde in pavane?